|  |
| --- |
| **VISPĀRĪGĀ VIENOŠANĀS Nr.** **SKUS \_\_/23-VV*****par autotransporta apkopes un remontdarbu pakalpojumu sniegšanu*** |
| Rīgā *Datums skatāms laika zīmogā* |

**VSIA „Paula Stradiņa klīniskā universitātes slimnīca”**, reģistrācijas Nr. 40003457109, kuru saskaņā ar statūtiem un 10.12.2020. valdes lēmumu (protokols Nr.57 p.3) “Par pilnvarojuma (paraksttiesību) piešķiršanu” pārstāv valdes **locekle Ilze Kreicberga** (turpmāk – Pasūtītājs) no vienas puses, un

**Sabiedrība ar ierobežotu atbildību “\_\_\_\_\_\_”**,reģistrācijas Nr. \_\_\_\_\_\_\_\_, kuru uz statūtu pamata pārstāv tās \_\_\_\_\_\_\_\_\_\_\_\_\_\_(turpmāk – Izpildītājs) no otras puses, (turpmāk abi kopā saukti – Puses) pamatojoties uz iepirkuma **“Autotransporta apkopes un remontdarbu pakalpojumu sniegšana”** (turpmāk – iepirkums) rezultātiem, noslēdz šādu līgumu (turpmāk – Līgums):

1. **Vienošanās priekšmets**
	1. Vispārīgā vienošanās nosaka kārtību, kādā tiek slēgti līgumi par **autotransporta apkopes un remontdarbu pakalpojumu sniegšanu** (turpmāk – Pakalpojums).
	2. Vispārīgā vienošanās nosaka Pušu tiesības un pienākumus, kuri ir saistoši visā Vienošanās darbības laikā.
	3. Vispārīgā vienošanās lasāma kopā ar Vispārīgās vienošanās pielikumiem.
	4. Pasūtītājs piesaka Pakalpojumu atbilstoši faktiskajai nepieciešamībai, nepārsniedzot kopējo Vienošanās summu. Izpildītājam līdz Vienošanās darbības beigām jānodrošina Pakalpojuma sniegšanu par cenām, kādas piedāvātas cenu aptaujā.
	5. Līgumi, kuri noslēgti saskaņā ar Vienošanos (turpmāk – Līgums), pēc to parakstīšanas kļūst par Vienošanās neatņemamu sastāvdaļu.
2. **Vienošanās summa**
	1. Vienošanās maksimālā summa ir **EUR 41 999,00** (četrdesmit viens tūkstotis deviņi simti deviņdesmit deviņi *eiro*, 0 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļu likmi.
	2. Līguma 2.1.punktā norādītajā summā ir ietverti visi Izpildītāja izdevumi, kas tam rodas saistībā ar Līguma izpildi. Pasūtītājam nav pienākums apmaksāt Izpildītāja rēķinus vai segt jebkādas Izpildītāja izmaksas vai zaudējumus par Pakalpojumiem, kurus Izpildītājs nav veicis un/vai par Līguma prasībām neatbilstošas kvalitātes veiktajiem Pakalpojumiem, par kuriem nav iesniegts abpusēji parakstīts pieņemšanas - nodošanas akts, kā arī par Pakalpojumiem, kuri nav saskaņoti ar Pasūtītāja pilnvaroto personu.
	3. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
	4. Izpildītājs, sagatavojot rēķinu, tajā iekļauj informāciju par Līguma datumu un numuru. Līdz brīdim, kamēr Izpildītājs nav iekļāvis rēķinā šajā punktā noteikto informāciju, uzskatāms, ka Izpildītājs rēķinu nav iesniedzis.
3. **Vienošanās darbības laiks un spēkā esamība**
	1. Vienošanās stājas spēkā tās abpusējas parakstīšanas brīdī un ir spēkā līdz īsākajam no šādiem termiņiem:
		1. līdz Vienošanās 2.1.punktā noteiktās summas izlietojumam;
		2. 36 (trīsdesmit seši) mēneši no Vienošanās spēkā stāšanās dienas.
	2. Gadījumā, ja vispārīgās vienošanās un līguma summa 36 (trīsdesmit sešu) mēnešu laikā nav apgūta, Puses vienojoties var pagarināt Vispārīgās vienošanās un līguma darbības laiku līdz līguma summas sasniegšanai, bet ne vairāk kā par 12 (divpadsmit) mēnešiem.
	3. Pusēm ir tiesības jebkurā brīdī izbeigt Līgumu, par to rakstiski vienojoties un nosūtot par to rakstisku paziņojumu uz otras Puses juridisko adresi 10 (desmit) kalendārās dienas iepriekš.
	4. Pasūtītājam ir tiesības nekavējoties vienpusēji izbeigt Vienošanos, rakstiski par to brīdinot Izpildītāju, ja:
		1. pret Izpildītāju ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība;
		2. Izpildītājs Vispārīgās vienošanās noslēgšanas vai tās izpildes laikā sniedzis nepatiesas vai nepilnīgas ziņas vai apliecinājumus;
		3. ja Izpildītājs vairāk kā 10 (desmit) darba dienas kavē pieteiktā Pakalpojuma izpildes termiņu;
		4. ja Vienošanās un līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
		5. Pasūtītājam zudusi nepieciešamība pēc pakalpojuma.
	5. Izpildītājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītāja juridisko adresi, ja iestājies kāds no šādiem apstākļiem:
		1. iestājušies apstākļi, kas apgrūtina vai padara neiespējamu kādu no Līgumā noteikto saistību izpildi, rakstiski par to informējot Pasūtītāju.
		2. Pasūtītājs 30 (trīsdesmit) kalendārās dienas kavē noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Izpildītāja pretenzijas nosūtīšanas dienas uz Pasūtītāja juridisko adresi.
	6. Par vienpusēju atkāpšanos saskaņā ar Vienošanās 3.4.punktu, Pasūtītājs paziņo otrai Pusei, nosūtot paziņojumu ar elektroniskā pasta starpniecību, izmantojot drošu elektronisko parakstu. Vienošanās uzskatāma par izbeigtu otrajā darba dienā pēc paziņojuma nosūtīšanas.
	7. Līguma saistību izbeigšanas gadījumā Pasūtītājs veic pilnu norēķinu un samaksā visus Izpildītāja pamatoti iesniegtos rēķinus par faktiski veikto Līguma izpildi līdz līgumsaistību pilnīgai izbeigšanai.
	8. Izpildītājs apņemas atlīdzināt Pasūtītājam visus zaudējumus un par saviem līdzekļiem novērst visus trūkumus, ja tā izteiktie apgalvojumi izrādās nepatiesi vai arī uzņemtās saistības tiek izpildītas nepienācīgi vai netiek izpildītas vispār.
4. **Pušu saistības**
	1. Izpildītājs apņemas veikt Pakalpojumu Pasūtītājam saskaņā ar Vienošanās un Līguma noteikumiem.
	2. Puses Vienošanās darbības laikā ievēro visu Vienošanās un Līgumā noteikto kārtību.
	3. Puses apliecina un garantē, ka neveiks koruptīvas darbības un ievēros visus piemērojamos normatīvos aktus un vadlīnijas, kas regulē korupcijas un interešu konfliktu novēršanu. [Piegādātājs/ pakalpojumu sniedzējs/ sadarbības partneris/ nomnieks vai cits] apliecina, ka ir iepazinies ar informāciju par VSIA “Paula Stradiņa klīniskā universitātes slimnīca” politiku attiecībā uz korupcijas un interešu konflikta novēršanu mājaslapā www.stradini.lv (sadaļā: sadarbības partneriem), tai skaitā ar noteiktajiem pamatprincipiem, kas ir jāievēro sadarbības partneriem, atbilst tiem un apņemas tos ievērot, kā arī nodrošināt, ka tos ievēro tā darbinieki, pārstāvji.
5. **Vienošanās un Līgumu grozījumi**
	1. Vienošanos vai Līgumu var grozīt vai papildināt Pusēm rakstveidā vienojoties, pamatojoties uz Latvijas Republikas normatīvajiem aktiem.
	2. Jebkuri Pušu veiktie grozījumi tiek noformēti rakstveidā un kļūst par Vienošanās vai Līguma neatņemamu sastāvdaļu.
6. **Nepārvarama vara**
	1. Puses tiek atbrīvotas no atbildības par pilnīgu vai daļēju Vienošanās vai Līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc Vienošanās vai līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
	2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
	3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
	4. Ar rakstisku vienošanos Puses apliecina, vai nepārvaramas varas apstākļi traucē vai padara Vienošanās vai Līguma saistību izpildi par neiespējamu, kā arī izlemj saistību turpināšanas (vai izbeigšanas) būtiskos jautājumus, un vienošanos pievieno līgumam. Saistību turpināšanas gadījumā, Pusesapņemas saistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
	5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Vienošanās vai Līguma. Saistību izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
	6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Vispārīgās vienošanās 6.3.punktam.
7. **Strīdu izskatīšanas kārtība**
	1. Strīdus, kas Pusēm rodas saistību izpildes gaitā, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Vienošanās. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
	2. Jautājumos, kas nav tiešā veidā paredzēti Vienošanās vai Līgumā, Puses risina saskaņā ar spēkā esošajiem normatīvajiem aktiem.
8. **Citi noteikumi**
	1. Ja kāds no Vienošanās vai Līguma nosacījumiem zaudē spēku normatīvo aktu grozījumu rezultātā, Vienošanās un Līgums nezaudē spēku tā pārējos punktos un šajā gadījumā Puses piemēro noteikumus atbilstoši spēkā esošajiem normatīvajiem aktiem.
	2. Puses apliecina un garantē, ka tām ir tiesības parakstīt Vienošanos un tās uzņemas visas ar Vienošanos noteiktās saistības un pienākumus. Gadījumā, ja Vienošanos parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.
	3. Pasūtītāja vadītāja maiņa nevar būt par pamatu Vienošanās vai Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Vienošanās un Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
	4. Informācijas apmaiņa starp Pusēm var notikt arī izmantojot e-pasta saraksti, kas kļūst par Vienošanās vai Līguma neatņemamu sastāvdaļu.
	5. Puses nav tiesīgas nodot savas tiesības un saistības, kas saistītas ar Vienošanos un izriet no tā, trešajai personai.
	6. Gadījumos, kas nav paredzēti Vienošanās un Līgumā, Puses rīkojas saskaņā ar spēkā esošajiem normatīvajiem aktiem.
	7. Vienošanās sagatavota latviešu valodā, uz 4 (četrām) lapām, elektroniska dokumenta veidā un ir parakstīta ar drošu elektronisko parakstu un tai ir juridisks spēks.
9. **Pušu juridiskās adreses un rekvizīti:**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Piegādātājs:****Sabiedrība ar ierobežotu atbildību “”**Reģ. Nr. Adrese: Konta Nr. Banka: Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Vispārīgās vienošanās Nr.SKUS \_\_\_\_/23-VV “**Autotransporta apkopes un remontdarbu pakalpojumu sniegšana**”

dalībnieki

|  |  |
| --- | --- |
| Daļas Nr. | Izpildītājs |
| 1 |  Sabiedrība ar ierobežotu atbildību “\_\_\_\_\_\_\_” |
| 2 |  Sabiedrība ar ierobežotu atbildību “\_\_\_\_\_\_\_” |

**LĪGUMS NR. SKUS \_\_\_\_/23-\_\_**

 ***par autotransporta tehnisko apkopi un remontu***

Rīgā, *Datums skatāms laika zīmogā*

**VSIA „Paula Stradiņa klīniskā universitātes slimnīca”**, reģistrācijas Nr.40003457109, kuru saskaņā ar statūtiem un 10.12.2020. valdes lēmumu (protokols Nr.57 p.3) “Par pilnvarojuma (paraksttiesību) piešķiršanu” pārstāv valdes **locekle Ilze Kreicberga** (turpmāk - Pasūtītājs) no vienas puses un

**Sabiedrība ar ierobežotu atbildību “\_\_\_\_\_\_”**,reģistrācijas Nr. \_\_\_\_\_\_\_, kuru uz statūtu pamata pārstāv tās \_\_\_\_\_\_\_\_\_(turpmāk – Izpildītājs**)**, no otras puses,

turpmāk abi kopā saukti – Puses, pamatojoties uz iepirkuma Nr. PSKUS 2023/72 **“Autotransporta apkopes un remontdarbu pakalpojumu sniegšana”** (turpmāk – iepirkums) rezultātiem noslēdz šādu līgumu (turpmāk – Līgums) :

1. **Līguma priekšmets**

1.1. Pasūtītājs uzdod, bet Izpildītājs apņemas veikt Pasūtītāja rīcībā esošās \_\_\_\_\_\_\_\_\_\_ apkopi un remontu, saskaņā ar Līguma 1.pielikumu “Tehniskā specifikācija”, 2.pielikumu „Finanšu piedāvājums” un Līguma noteikumiem (turpmāk – Pakalpojums).

1.2. Pasūtītājs ir tiesīgs veikt citus šī Līguma 2.pielikumā „Finanšu piedāvājums” nenorādītus autotransporta remonta un apkopes darbus, iepriekš vienojoties ar Pasūtītāju Līgumā noteiktā kārtībā.

1.3. Detalizēti Pakalpojuma izpildes nosacījumi ir noteikti Tehniskajā specifikācijā.

1. **Līguma summa un norēķinu kārtība**
	1. Līguma summu veido visu Līguma ietvaros pasūtīto Pakalpojumu kopējā summa, ņemot vērā Vienošanās kopējo summu.
	2. Vienas vienības cenas EUR bez pievienotās vērtības nodokļa (turpmāk – PVN) norādītas Līguma pielikumā. PVN tiek aprēķināts un maksāts papildus saskaņā ar spēkā esošo nodokļu likmi. Ja, saskaņā ar normatīvajiem aktiem, turpmāk tiek grozīta pievienotās vērtības nodokļa likme, līgumcena (kā arī jebkuru līgumā noteikto daļējo maksājumu apmērs) ar PVN tiek grozīta atbilstoši PVN likmes izmaiņām, bez atsevišķas Pušu vienošanās, ņemot par pamatu cenu bez PVN, kas paliek nemainīga, un jauno nodokļa likmi.
	3. Līguma 1.pielikumā norādītajā cenā ir ietverti visi Izpildītāja izdevumi, kas tam rodas saistībā ar Līguma izpildi, izņemot Pakalpojuma izpildei nepieciešamo rezerves daļu un materiālu izmaksas. Pasūtītājam nav pienākums apmaksāt Izpildītāja rēķinus vai segt jebkādas izmaksas vai zaudējumus par veiktajiem Pakalpojumiem, kurus Izpildītājs nav veicis un/vai par Līguma prasībām neatbilstošas kvalitātes veiktajiem Pakalpojumiem, par kuriem nav iesniegts abpusēji parakstīts servisa akts, kā arī Pakalpojumiem, kuri nav saskaņoti ar Pasūtītāja pilnvaroto personu.
	4. Pasūtītājs veic samaksu par veiktajiem Pakalpojumiem 30 (trīsdesmit) kalendāro dienu laikā pēc Pakalpojuma pieņemšanas - nodošanas akta saņemšanas un abpusējas parakstīšanas, pamatojoties uz saņemto rēķinu, pārskaitot rēķinā norādīto naudas summu uz Līgumā norādīto Izpildītāja bankas norēķina kontu. Rēķins tiek izrakstīts atbilstoši Izpildītāja veiktajiem darbiem.
	5. Izpildītājs rēķinu sagatavo atšifrējot katru izpildīto darbu, nomainīto rezerves daļu, norāda katras uzskaitītās vienības cenu, kā arī kopējo summu un Līguma numuru. Ja Izpildītājs iesniegtajā rēķinā nav norādījis izpildīto darbu un/vai rezerves daļu, cenu un Pasūtītāja Līguma numuru, Pasūtītājs neveic rēķina apmaksu, bet informē Izpildītāju par Līguma noteikumiem neatbilstoša rēķina iesniegšanu. Izpildītājam 2 (divu) darba dienu laikā no Pasūtītāja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.
	6. Puses vienojas, ka Izpildītājs rēķinus sagatavo elektroniskā formā un tie ir derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
	7. Samaksa par veikto Pakalpojumu uzskatāma par veiktu ar brīdi, kad Pasūtītājs veicis pārskaitījumu uz Izpildītāja norādīto norēķinu kontu, noformējot maksājuma uzdevumu.
2. **Pasūtījuma izpildes kārtība, termiņi un garantijas**
	1. Izpildītājs pieņem Pakalpojuma pasūtījumu saskaņā ar Līguma pielikumu Nr.1.
	2. Pasūtītājs nodod autotransportu Pasūtījuma izpildei Izpildītājam ar Pieņemšanas – nodošanas aktu, kurā norādīts konkrētais transportlīdzeklis, tā komplektācija, veicamo darbu apjoms, defekti un citas ziņas, kā arī norādīta vieta, kur Pakalpojuma izpildes laikā atradīsies transportlīdzeklis. Ja autotransporta remonta laikā, Izpildītājs atklāj defektus, kas nav norādīti Pieņemšanas – nodošanas aktā, Izpildītāja pienākums ir defektu konstatācijai pieaicināt Pasūtītāja pilnvarotos pārstāvjus un, pēc kopīgas automašīnas atkārtotas apskates, defektu konstatēšanas gadījumā Puses veic atbilstošu ierakstu pieņemšanas nodošanas aktā.
	3. Izpildītājs pirms uzsākt transportlīdzekļa remontu sastāda remonta tāmi un nosūta to Pasūtītāja pilnvarotai personai saskaņošanai.
	4. Pasūtītājam ir tiesības pieprasīt uzstādāmo detaļu ražotāja izsniegtu atbilstības sertifikātu, kas apliecina, ka rezerves daļa nodrošina kalpošanas kvalitāti līdzvērtīgu oriģinālajai rezerves daļai un tās ražošanā ir izmantota un ievērota līdzvērtīga tehnoloģija.
	5. Tāmi Izpildītājs nosūta Pasūtītāja Līguma 3.14.punktā norādītai kontaktpersonai uz norādīto e-pasta adresi 1 (vienas) darba dienas laikā no autotransporta pieņemšanas. Pasūtītājs izvērtē tāmi 1 (vienas) darba dienas laikā no tās saņemšanas. Izpildītājs uzsāk remontu pēc Pasūtītāja atbildes saņemšanas, kurā apstiprināta tāme.
	6. Remonta tāmē Izpildītājs norāda:
		1. maināmo detaļu un veicamo darba apjoma uzskaitījumu;
		2. rezervju daļu izcenojumu maināmajām rezerves daļām;
		3. ja paredzēts uzstādīt atjaunotu rezerves daļu, Izpildītājs uzrāda atjaunotas rezerves daļas cenu, pretī uzrādot jaunas rezerves daļas cenu.
	7. Pēc transportlīdzekļa saņemšanas, Izpildītāja pienākums ir nekavējoties uzsākt Pakalpojuma izpildi, ievērojot 1.pielikumā „Tehniskā specifikācija” norādītos remonta izpildes termiņus.
	8. Pakalpojuma attiecīgais pasūtījums uzskatāms par izpildītu ar brīdi, kad Pasūtītājs ir parakstījis Pieņemšanas – nodošanas aktu par transporta vienības pieņemšanu pēc attiecīgā Pakalpojuma izpildes.
	9. Izpildītājam nav tiesību mainīt Pieņemšanas – nodošanas aktā norādīto transportlīdzekļa atrašanās vietu bez Pasūtītāja rakstveida piekrišanas. Pasūtītājam ir tiesības brīvi, pēc saviem ieskatiem, jebkurā laikā ieiet transportlīdzekļa atrašanās vietā, lai pārbaudītu šī noteikuma izpildi. Kā arī pasūtītājam ir tiesības atrasties transportlīdzekļa remonta veikšanas vietā un sekot līdz remonta veikšanas procesam.
	10. Izpildītājs pirms rēķina izrakstīšanas nosūta to saskaņošanai Pasūtītāja pilnvarotajai personai, izmantojot elektroniskos saziņas līdzekļus.
	11. Izpildītājs ar Līgumu garantē uzstādītajām rezerves daļām 12 (divpadsmit) mēnešu garantiju, veiktajiem pakalpojumiem 12 (divpadsmit) mēnešu garantiju (turpmāk – Garantija) no Pieņemšanas – nodošanas akta parakstīšanas brīža. Izpildītāja pienākums ir 3 (trīs) darba dienu laikā pēc pretenziju saņemšanas no Pasūtītāja par saviem līdzekļiem novērst trūkumus Pasūtījuma izpildē vai vienoties ar Pasūtītāju par trūkumu novēršanas kārtību.
	12. Izpildītājs ar Līgumu garantē visām rezerves daļām aktuālo mazumtirdzniecības cenu.
	13. Izpildītāja pienākums, uzstādot autotransporta līdzeklim (-ļiem) rezerves daļas, iesniegt Pasūtītājam rezerves daļu izgatavotājrūpnīcas garantijas talonu (ja tāds ir paredzēts attiecīgajai rezerves daļai).
	14. No Pasūtītāja puses Pakalpojumu pieprasīt un parakstīt Pieņemšanas – nodošanas aktu ir tiesīgs: VSIA „Paula Stradiņa klīniskās universitātes slimnīca”.
	15. Izpildītāja kontaktpersona: .
3. **Pušu atbildība**
	1. Izpildītājs pilnā apmērā atbild par Pasūtītāja transportlīdzekļa saglabāšanu pilnā tā komplektācijā, kādā to pieņēmis Pakalpojuma veikšanai, kas norādīts Pieņemšanas- nodošanas aktā.
	2. Puses ir atbildīgas par savas darbības vai bezdarbības rezultātā otrai Pusei nodarītajiem zaudējumiem un atlīdzina tos pilnā apmērā.
	3. Līguma 1. pielikumā “Tehniskā specifikācija” noteikto Izpildītāja pienākumu izpildes vai izpildes termiņu neievērošanas gadījumā, Pasūtītājs ir tiesīgs no kārtējā rēķina ieturēt no Izpildītāja līgumsodu 1% (viena procenta) apmērā no Pakalpojuma summas par katru kavējuma dienu, bet kopsummā ne vairāk par 10% (desmit procenti) no Līguma summas.
	4. Pasūtītājs ir atbildīgs par norēķina termiņa ievērošanu un kavējuma gadījumā Izpildītājs ir tiesīgs pieprasīt no Pasūtītāja līgumsodu 1% (viena procenta) apmērā no kavētās norēķina summas par katru kavējuma dienu, bet kopsummā ne vairāk par 10% (desmit procentiem) no Līguma summas.
	5. Līgumsoda samaksa neatbrīvo Puses no savu pienākumu izpildes.
	6. Ja Līgums tiek izbeigts Izpildītāja vainas dēļ saskaņā ar Līguma 5.3.1. – 5.3.3.apakšpunktu, Pasūtītājs ir tiesīgs prasīt līgumsodu 10% (desmit procenti) apmērā no Līguma summas.
4. **Līguma darbības termiņš, tā izbeigšana**
	1. Līgums stājas spēkā ar tā parakstīšanas brīdi un darbojas saskaņā ar Līguma 2.2.punkta noteikumiem, bet rezerves daļu kvalitātes jomā – līdz garantijas termiņa beigām.
	2. Līgumu var izbeigt pirms termiņa ar Pušu rakstisku vienošanos.
	3. Pasūtītājs, ar rakstisku paziņojumu, ir tiesīgs Līgumu izbeigt nekavējoties šādos gadījumos:
		1. ja Izpildītājs ir pārkāpis Līguma noteikumus un bez Pasūtītāja rakstveida piekrišanas pārvietojis Pasūtītāja transporta līdzekli uz citu tā atrašanās vietu nekā norādīts Pieņemšanas - nodošanas aktā vai izmanto to savām vajadzībām;
		2. ja Pasūtītāju neapmierina Izpildītāja sniegto Pasūtījumu kvalitāte un tas ir konstatēts ar aktiem un/vai pretenzijām;
		3. ja Izpildītājs vairākkārtīgi nav ievērojis Līguma 1.pielikumā “Tehniskā specifikācija” norādītos remonta darbu izpildes termiņus;
		4. ja Izpildītājs pasludināts par maksātnespējīgu vai ir uzsākta tā likvidācija;
		5. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus, kā rezultātā tiek apturēta Izpildītāja darbība;
		6. citi būtiski apstākļi, kas var apdraudēt Līguma saistību izpildi.
5. **Nepārvaramas varas apstākļi**
	1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma abpusējas parakstīšanas un kurus Puses nevarēja iepriekš paredzēt un novērst.
	2. Pie nepārvaramas varas apstākļiem ir piesaistāmi – ugunsgrēks, kara darbība, vispārējā avārija, epidēmija, dabas stihija, kā arī valsts pārvaldes iestāžu pieņemtie normatīvie akti, kā arī citi apstākļi, kas nepakļaujas Pušu kontrolei un ietekmei
	3. Par nepārvaramas varas apstākli netiek atzīts piegādātāju un citu sadarbības partneru saistību neizpilde vai nesavlaicīga izpilde.
	4. Pusei, kas atsauces uz nepārvaramas varas apstākļu darbību, 3 (trīs) darba dienu laikā par tiem rakstiski jāpaziņo otrai pusei, norādot iespējamo saistību izpildes termiņu un cēloņsakarības pamatojumu starp nepārvaramas varas faktu un nespēju izpildīt savas saistības.
	5. Ja nepārvaramu, ārkārtēja rakstura apstākļu dēļ Līguma izpilde kavējas vairāk kā par 30 (trīsdesmit) dienām, katrai no Pusēm ir tiesības vienpusēji atkāpties no Līguma. Ja Līgums tiek izbeigts šajā punktā noteiktajā gadījumā, nevienai no Pusēm nav tiesību pieprasīt no otras Puses zaudējumu atlīdzību par Līgumā noteikto saistību izpildi, kas varētu rasties pēc nepārvaramas varas iestāšanās.
6. **Strīdu risināšanas kārtība**
	1. Jebkuri no Līguma izrietoši strīdi, kas rodas starp Pusēm, tiek risināti savstarpēju sarunu ceļā.
	2. Ja radušos strīdu Puses nevar atrisināt savstarpēju sarunu ceļā 30 (trīsdesmit) dienu laikā, Puses ir tiesīgas vērsties Latvijas Republikas tiesā saskaņā ar spēkā esošajiem normatīvajiem aktiem.
	3. Jautājumos, kas nav tiešā veidā paredzēti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
7. **Citi līguma noteikumi**
	1. Jebkuri Līguma grozījumi noformējami rakstveidā un pēc to abpusējas parakstīšanas pievienojami Līgumam kā neatņemamas tā sastāvdaļas.
	2. Pusēm ir pienākums nekavējoties informēt vienai otru par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu nomaiņu, kā arī par izmaiņām attiecībā uz Pušu pilnvarotajiem pārstāvjiem. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā būs radušies otrai Pusei.
	3. Ja kāds no Līguma punktiem zaudē spēku, tas neietekmē pārējo Līguma punktu spēkā esamību. Šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	4. Līgumam kā neatņemamas tā sastāvdaļas tiek pievienoti šādi pielikumi:
		1. 1.pielikums „Tehniskā specifikācija” uz 2 (divām) lapām;
		2. 2.pielikums „Finanšu piedāvājums” uz 1 (vienas) lapas.
	5. Līgums sagatavots uz 11 (vienpadsmit) lapām (t.sk. pielikumi) elektroniska dokumenta veidā un ir parakstīts ar drošu elektronisko parakstu un tam ir juridiskais spēks.
8. **Pušu juridiskās adreses un rekvizīti:**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  | **Izpildītājs:****Sabiedrība ar ierobežotu atbildību “\_\_\_\_\_\_”**Reģ. Nr. Adrese:Konta Nr. Banka: Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |